recursal/SuperWikiNEXT-32B huggingface dataset:
**मैंडी फ्लोरेस** एक अमेरिकी पॉर्न फिल्म अभिनेत्री, मॉडल और लेखिका हैं।

जीवनी
-----

मैंडी फ्लोर्स एक स्वतंत्र अमेरिकी पोर्नोग्राफ़िक अभिनेत्री और निर्माता हैं, जिन्होंने २००९ में २,५०० से अधिक फेटिश या वयस्क वीडियो में अभिनय किया और/या निर्देशन किया। हालांकि उन्होंने अपने साथी के साथ केवल अपने काम का वितरण और निर्माण किया है, लेकिन उन्हें शीर्ष में स्थान दिया गया है। पोर्नहब (#12 जनवरी 2018), Xvideos (#1 दिसंबर 2017) पर इंटरनेट ट्रैकर्स द्वारा दुनिया भर में 20 पोर्न स्टार और अकेले ट्यूब साइटों पर उनके संयुक्त विचार जनवरी 2018 तक 500 मिलियन से अधिक हो गए। वह एक में निर्माण और अभिनय के लिए सबसे ज्यादा जानी जाती हैं फेटिश रोलप्ले एडल्ट वीडियो, जो 2017 में पोर्नहब और एक्सवीडियो पर दुनिया में सबसे ज्यादा देखा जाने वाला वयस्क वीडियो बन गया, 8 महीने की अवधि में क्रमशः 62,000,000 से अधिक बार देखा गया और 80,000,000 बार देखा गया। वह फरवरी 2012 में सप्ताह की एक प्लेबॉय साइबर गर्ल थी, स्ट्रीमेट टीवी के लिए टेलीविजन विज्ञापनों में चित्रित की गई थी, विभिन्न प्रिंट और इंटरनेट प्रकाशनों में चित्रित की गई है, और विभिन्न ऑनलाइन परिधान और मनोरंजन कंपनियों के लिए प्रचार किया है। 2017 में उसने एक वयस्क वीडियो प्रोडक्शन कंपनी, माइंडगीक के साथ शूट करने का प्रस्ताव स्वीकार कर लिया, जिसने उसे 4 वीडियो में कास्ट किया, 3 उसके पति के साथ और 1 अभिनेत्री सोफिया लियोन के साथ।

इन्हें भी देखें
---------------

* साशा ग्रे
* मेम्फिस मुनरो
* मौली जेन
* सीरी
* रेमी लाक्रोइक्स
* टीना के

संदर्भ
------

1. ↑  "cover".
2. ↑  "Cyber Girl of the Week - February 2012".

बाहरी कड़ियाँ
-------------

* इंटरनेट मूवी डेटाबेस पर मैंडी फ्लोरेस
* ट्विटर पर मैंडी फ्लोरेस
* इंस्टाग्राम पर मैंडी फ्लोरेस
रोहिणी और सूरज के आकारों और रंगों की तुलना
**रोहिणी** या **ऐल्डॅबरैन**, जिसे बायर नामांकन में ऐल्फ़ा टौ (α Tau) कहते हैं, पृथ्वी से ६५ प्रकाश-वर्ष दूर वृष तारामंडल में स्थित एक नारंगी दानव तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) ०.८७ है और यह अपने तारामंडल का सब से रोशन तारा है। पृथ्वी से भी दिखने वाले सारे तारों में से इसकी चमक सब से अधिक रोशन तारों में गिनी जाती है। संस्कृत में रोहिणी का अर्थ "लाल हिरण" होता है जो इस तारे की लालिमा की ओर इशारा है।

अन्य भाषाओँ में
---------------

रोहिणी को अंग्रेज़ी में "ऐल्डॅबरैन" (Aldebaran) कहते हैं जो मूलतः अरबी भाषा के "अल-दबरान" (الدبران‎) से आता है। अरबी में "अल-दबरान" का मतलब है "पीछा करने वाला" और सोचा जाता है के इस तारे का नाम यह इसलिए पड़ा क्योंकि आसमान में यह कृत्तिका तारागुच्छ (अंग्रेज़ी में "प्लीअडीज़ स्टार क्लस्टर") का पीछा करता हुआ प्रतीत आता है।

वर्णन
-----

रोहिणी अपने केंद्र में मौजूद हाइड्रोजन इंधन ख़त्म कर चूका है लेकिन अभी इतना गरम नहीं हुआ है के इसमें हीलियम का नाभिकीय संलयन (न्यूक्लीयर फ्यूज़न) शुरू हो सके। फिर भी गुरुत्वाकर्षण के दबाव से इसका तापमान बहुत बढ़ चुका है जिस से इसकी गैस के फैलने से इस तारे का व्यास (डायामीटर) हमारे सूरज से ४४.२ गुना बड़ा हो चुका है और इस वक़्त ६ करोड़ किलोमीटर से अधिक है। इसकी चमक (निरपेक्ष कान्तिमान) हमारे सूरज की १५० गुना है।

इन्हें भी देखें
---------------

* लाल दानव तारा
* दानव तारे
* वृष तारामंडल

सन्दर्भ
-------

1. 1 2  James B. Kaler (May 22, 2009). "Aldebaran". *Stars*. मूल से 10 जनवरी 2010 को पुरालेखित. अभिगमन तिथि 2009-12-20.
2. ↑  Richichi, A.; Roccatagliata, V. (2005). "Aldebaran's angular diameter: How well do we know it?". *Astronomy & Astrophysics*. **433** (1): 305–312. arXiv:astro-ph/0502181. डीओआइ:10.1051/0004-6361:20041765. बिबकोड:2005A&A...433..305R. We derive an average value of 19.96±0.03 milliarcsec for the uniform disk diameter. The corresponding limb-darkened value is 20.58±0.03 milliarcsec, or 44.2±0.9 R☉.
रामविलास शर्मा के रचना संसार को तीन प्रमुख भागों में बाँटा जा सकता है- साहित्यिक, ऐतिहासिक तथा आलोचनात्मक।

ऐतिहासिक दृष्टि
---------------

इतिहास की समस्याओं से जूझना मानो उनकी पहली प्रतिज्ञा हो। वे भारतीय इतिहास की हर समस्या का निदान खोजने में जुटे रहे। उन्होंने जब यह कहा कि आर्य भारत के मूल निवासी हैं, तब इसका विरोध हुआ था। उन्होंने कहा कि आर्य पश्चिम एशिया या किसी दूसरे स्थान से भारत में नहीं आए हैं, बल्कि सच यह है कि वे भारत से पश्चिम एशिया की ओर गए हैं। वे लिखते हैं - **दूसरी सहस्त्राब्दी ईसा पूर्व बड़े-बड़े जन अभियानों की सहस्त्राब्दी है।** इसी दौरान भारतीय आर्यों के दल इराक से लेकर तुर्की तक फैल जाते हैं। वे अपनी भाषा और संस्कृति की छाप सर्वत्र छोड़ते जाते हैं। पूँजीवादी इतिहासकारों ने उल्टी गंगा बहाई है। जो युग आर्यों के बहिर्गमन का है, उसे वे भारत में उनके प्रवेश का युग कहते हैं। इसके साथ ही वे यह प्रयास करते हैं कि पश्चिम एशिया के वर्तमान निवासियों की आँखों से उनकी प्राचीन संस्कृति का वह पक्ष ओझल रहे, जिसका संबंध भारत से है। सबसे पहले स्वयं भारतवासियों को यह संबंध समझना है, फिर उसे अपने पड़ोसियों को समझाना है।
***रेन और मार्टिन*** नाम अंग्रेजी व्याकरण पुस्तकों की श्रंखला हाई स्कूल इंग्लिश ग्रामर एंड कॉम्पोजीशन से संबंधित है। जिसमें अंग्रेजी व्याकरण और वाक्य रचना को बहुत ही अच्छे से समझाया गया है। ये पुस्तक **पी. सी. रेन** और **एच. मार्टिन** के द्वारा लिखी गयी है। इसमें इंग्लिश व्याकरण के बहुत से अध्याय जैसे: शब्दभेद, संज्ञा, काल, विशेषण, क्रिया आदि को बहुत ही गहराई से समझाया गया है। हाई स्कूल इंग्लिश ग्रामर एंड कॉम्पोजीशन का हिन्दी अनुवाद डॉ महेंद्र ने किया है। जिससे की कोई भी विद्यार्थी जो हिन्दी से अंग्रेजी सीखना चाहता है। इस पुस्तक की मदद से बहुत ही आसानी से सिख सकता है। इन पुस्तकों को व्यापक रूप से भारतीय और पाकिस्तानी स्कूलों में, और बर्मा के मिशनरी स्कूलों में अपनाया गया है। यह किताबे 1935 में प्रकाशित की गयी थी। एक चर्चा पर इसमें बाद में रचना जोड़ी गयी। इन पुस्तकों में दी गई जानकारी मोटे तौर पर जे. सी. नेस्फील्ड. के द्वारा लिखी गयी पुस्तक *मैनुअल अंग्रेजी व्याकरण और रचना* पर आधारित है। 

इस श्रृंखला में अन्य पुस्तकों के नाम *प्राथमिक अंग्रेजी व्याकरण (अंग्रेजी व्याकरण और रचना की पहली पुस्तक), हाई स्कूल अंग्रेजी व्याकरण और रचना ,और व्याकरण और रचना का अंतिम पाठ्यक्रम* है। पुस्तकों की यह श्रंखला आज भी भारत के कई स्कूलो में उपयोग की जाती है। किताबों को लोकप्रिय और आसानी से समझने योग्य बनाने के लिये इनके मूल संस्करण में कई बार बदलाव किया गया है। इस श्रृंखला के विभिन्न संस्करणों की प्रतियां ऑनलाइन उपलब्ध हैं।

सन्दर्भ
-------

हाई स्कूल इंग्लिश ग्रामर एंड कॉम्पोजीशन पुस्तक खरीदें amazon से

हिन्दी से अंग्रेजी सीखें
**रेनाना झाबवाला** समाज सेविका हैं। उनके पति हरीश खरे हैं।

१९९० में उन्हें पद्म श्री मिला।

### Books

*The Idea of Work*: Co-authored with Ela Bhatt, Indian Academy For Self Employed Women, 2012

*Social Income and Insecurity: A Study in Gujarat*: Co-authored with Guy Standing, Jeemol Unni, and Uma Rani. Routledge, 2010.

*Empowering Women in an Insecure World: Joining SEWA Makes a Difference*: Co-authored with Sapna Desai and Jignasa Dave. SEWA Academy, 2010.

*Membership-Based Organization of the Poor*: Co-edited with Martha Chen, Ravi Kanbur and Carol Richards. Routledge, 2007.

*Women, Work and Poverty*: Co-authored by Martha Chen, Joann Vanek, Francie Lund, James Heinz, with Renana Jhabvala and Christine Bonner. UNIFEM, New York, 2005.

*Informal Economy Centrestage: New Structures of Employment*: Co-edited with Ratna M. Sudarshan and Jeemol Unni. Sage Publications, New Delhi, 2003.

*The Unorganised Sector: Work Security and Social Protection*: Co-edited with R.K.A. Subrahmanya. Sage Publications, New Delhi, 2000.

*Speaking Out: Women’s Economic Empowerment in South Asia*: Co-edited with Martha Chen and Marilyn Carr. IT Publications, 1997.
**श्री रामशंकर अग्निहोत्री** भारत के प्रखर चिन्तक, राष्ट्रीय स्वयंसेवक संघ के प्रचारक तथा वरिष्ठ पत्रकार हैं। उन्हें सन् २००८ के लिये माणिकचन्द्र वाजपेयी राष्ट्रीय पत्रकारिता पुरस्कार के लिये चुना गया है।
[[चित्र: |२40px|श्री रामशंकर अग्निहोत्री|]]

जीवनी
-----

श्री रामशंकर अग्निहोत्री का जन्म 14 अप्रैल 1926 को मध्य प्रदेश के सिवनी मालवा, जिला होशंगाबाद में हुआ। सागर विश्वविद्यालय से 1950 में बी.ए. करने के बाद उन्होंने 1952 में नागपुर विश्वविद्यालय से पत्रकारिता में डिप्लोमा प्राप्त किया।

श्री अग्निहोत्री 1944 में मंडला जिले में राष्ट्रीय स्वयंसेवक संघ के प्रचारक बने। वे 1949 में अखिल भारतीय विद्यार्थी परिषद, महाकौशल के संगठन मंत्री नियुक्त हुए। श्री अग्निहोत्री 1951 में विन्ध्य प्रदेश भारतीय जनसंघ के संगठन मंत्री बने। वे 1951-52 में दैनिक युगधर्म, नागपुर के सह संपादक रहे। वे 1953-54 में सांध्य दैनिक आकाशवाणी (दिल्ली) के संपादक बने। इस बीच वे कश्मीर सत्याग्रह से जुड़े रहे।

श्री अग्निहोत्री 1954-55 में पाञ्चजन्य (मध्य भारत संस्करण) के संपादक रहे। वे 1956 से 1964 तक राष्ट्रीय स्वयंसेवक संघ के महाकौशल प्रांत प्रचारक रहे। वे 1964 से 1968 तक मासिक राष्ट्रधर्म, लखनऊ के संपादक रहे। वे 1969 में युगवार्ता, फीचर्स सर्विस, नई दिल्ली के संपादक थे। वर्ष 1970 से 1975 तक वे हिन्दुस्तान समाचार न्यूज एजेंसी के ब्यूरो प्रमुख रहे। इसके बाद 1971 से वे युध्द संवाददाता (पश्चिमी क्षेत्र) रहे।

श्री अग्निहोत्री 1975 से 1977 तक एकीकृत समाचार न्यूज एजेंसी नई दिल्ली (आपातकाल) के उप समाचार संपादक रहे। वर्ष 1978 से 1980 तक उन्होंने हिन्दुस्थान समाचार (महाराष्ट्र-गुजरात) मुंबई के क्षेत्रीय व्यवस्थापक के रूप में सेवा की। वे 1981 से 1983 तक विशेष संवाददाता (नेपाल) काठमांडू रहे। इसके बाद वे हिन्दुस्थान समाचार, नई दिल्ली के प्रधान संपादक रहे। श्री अग्निहोत्री 1986 से 1989 तक पाञ्चजन्य साप्ताहिक, दिल्ली के प्रबंध संपादक और भारत प्रकाशन, नई दिल्ली के महाप्रबंधक रहे। वे 1989 से 1990 तक श्री राम कार सेवा समिति, सूचना केन्द्र, नई दिल्ली के निदेशक तथा 1992 में श्री रामजन्म भूमि मीडिया सेंटर, रामकोट, अयोध्या के निर्देशक थे। उन्होंने 1991 से 1998 तक मीडिया फोर फीचर्स लखनऊ का प्रकाशन और संपादन किया। वे 1999 से 2002 तक भारतीय जनता पार्टी के केन्द्रीय मीडिया प्रकोष्ठ, नई दिल्ली में रहे। उन्होंने 2002 से 2004 तक मीडिया वाच का संपादन और प्रकाशन किया।

श्री अग्निहोत्री 2004 में हिन्दुस्थान समाचार बहुभाषी संवाद समिति के अध्यक्ष रहे। वर्तमान में वे मान व अध्ययन शोधपीठ, कुशाभाऊ ठाकरे पत्रकारिता एवं जनसंचार विश्वविद्यालय, रायपुर (छत्तीसगढ़) के अध्यक्ष हैं।

साहित्य सृजन के क्षेत्र में भी श्री अग्निहोत्री सुपरिचित हस्ताक्षर हैं। उनका काव्य संग्रह **सत्यम एकमेव** प्रकाशित है। वे तंजानिया, कोरिया, युगांडा, इथोपिया, नेपाल, बांग्लादेश, पाकिस्तान और यूनाइटेड किंगडम की यात्रा कर चुके हैं।
श्री अग्निहोत्री को उनके श्रेष्ठ कार्य के लिए अनेक पुरस्कार प्राप्त हुए हैं। इनमें इन्द्रप्रस्थ साहित्य भारती द्वारा डॉ॰ नगेन्द्र पुरस्कार, राष्ट्रीय पत्रकारिता कल्याण न्यास द्वारा स्व. बापूराव लेले स्मृत्ति पत्रकारिता पुरस्कार तथा माधवराव सप्रे स्मृति समाचार पत्र संग्रहालय एवं शोध संस्थान भोपाल द्वारा लाला बलदेव सिंह सम्मान प्रमुख हैं।
**रामसहायदास** हिन्दी के रीतिमुक्त कवि थे। ये 'भगत' नाम से प्रसिद्ध थे और इसी नाम से कविताएँ भी लिखते थे।

परिचय
-----

रामसहायदास वाराणसी के चौबेपुर के रहनेवाले अस्थाना कायस्थ थे। भवानीदास इनके पिता और चिंतामणि इनके गुरु थे। काशीनरेश महाराज उदितनारायण सिंह (१७९५ - १८३५ ई.) ही इनके आश्रयदाता थे। इनके जन्मकाल के विषय में कोई सूचना नहीं मिलती, किंतु 'शिवसिंह सरोज' में इनका उपस्थितिकाल संवत् १९०१ विक्रमी दिया गया है। इनका काव्यकाल प्राय: सं. १८६१ वि. से १८८१ वि. तक माना जाता है। ये परम भक्त और प्रकृति से बड़े विनम्र थे।

कृतियाँ
-------

इनकी रचनाओं के विषय में 'शिवसिंह सरोज' से पिंगलग्रंथ 'वृत्ततरंगिनी', 'मिश्रबंधु-विनोद' से 'रामसतसई' और रामनरेश त्रिपाठी कृत 'कविता कौमुदी' (भाग १) से 'शृंगारसतसई', 'वृत्ततरंगिनी', 'ककहरा' 'रामसप्तसति' एवं 'वाणीभूषण' की रचना मिलती है। 'रामसतसई', 'रामसप्तसति' और 'शृंगारसतसई' तीनों एक ही रचना के तीन नाम ज्ञात होते हैं। नाम के आधार पर अनुमान है कि 'वाणीभूषण', अलंकारनिरूपक ग्रंथ रहा होगा, जो अनुपलब्ध है। रामचंद्र शुक्ल ने 'ककहरा' को कवि की अंतिम कृति माना है। यह जायसी के अखरावट की पद्धति पर रची गई धर्म-नीति प्रधान रचना है। पिंगलनिरूपक कृति 'वृत्ततरंगिनी' की प्रति नागरीप्रचारिणी सभा, वाराणसी में सुरक्षित है।

कवि की प्रख्याति का कारण उसकी महत्वपूर्ण रचना 'रामसतसई' ही है। इसकी अनूठी भावव्यंजना और अपूर्व भाषाकौशल के नाते रामसहायदास का नाम हिंदी के रीतिमुक्त काव्यकारों के साथ आदर से लिया जाता है।
**लहरिया**, राजस्थान की एक पारम्परिक 'टाई-डाई' वस्त्रकला है जिसमें वस्त्रों पर कुछ विशिष्ट पैटर्न में गहरे रंगों के डिजाइन बनाए जाते हैं। लहर या तरंग के आकार से मिलते-जुलते होने के कारण इसका नाम 'लहरिया' पड़ा है। इसे विशेषतः मेवाड़ में तैयार किया और पहना जाता है, लेकिन अब पूरे भारत में लहरिया की माँग है।

लहरिया, राजस्थान की लोक कला से प्रेरित है। इस प्रिन्ट की शुरुआत १९वीं शताब्दी में हुई थी। यह प्रिंट पहले केवल मेवाड़ राजघराने की महिलाओं के लिए तैयार किया जाता था। नीले रंग का लहरिया आज भी मेवाड़ राजपरिवार की निशानी है। पानी की तरंगों की बनावट इस प्रिंट में साफ नजर आती है। ऊपर-नीचे उठती हुई आड़ी-तिरछी रेखाओं की छाप एक नया भाव व्यक्त करती हैं। इस प्रिंट को मारवाड़ी और राजपूत महिलाएँ काफी पसंद करतीं हैं। 

एक ही कपड़े को बहुत बार रंग कर अलग-अलग रंगों की लाइनें बनाई जाती हैं। इसी के साथ कपड़े को अलग ढंग से बांधा जाता है जिससे तिरछी लाइनें बन सकें। इस प्रिन्ट को बनाने में मेहनत होने के साथ रंगरेज की रचनात्मकता की भी उतनी ही बड़ी भूमिका है। 

हिन्दू समाज में कुछ प्रिंट और रंगों को अच्छे भाग्य का प्रतीक माना गया है। लहरिया भी इनमे से एक है। शिव-गौरी की पूजा में भी इसका बहुत महत्व है, खासकर सुहागनें इसे पहन कर ही सावन में पूजा करती हैं। सावन में लहरिया पहनने के पीछे की मंशा बारिश और पानी के मौसम को उत्सव के रूप में मनाना है।

बाहरी कड़ियाँ
-------------

* सावन आते ही बढ़ जाती है लहरिया की मांग
एंटोनिया मर्सी ल्यूक (4 सितंबर, 1890 - 18 जुलाई, 1936), जिन्हें मंच पर **ला अर्जेंटीना** के नाम से जाना जाता था।, वह अर्जेंटीना में जन्मी एक स्पेनिश नर्तकी थी, जो स्पेनिश नृत्य की एक नाट्य शिल्पी के रूप में नवशास्त्रीय शैली के निर्माण के लिए जानी जाती थी। जापानी बुटोह नर्तकी काज़ुओ ओहनो पर उनके नृत्य शैली का काफी प्रभाव पड़ा था।

प्रारंभिक जीवन
--------------

उनका जन्म अर्जेंटीना के ब्यूनस आयर्स में हुआ था। वह एक प्रतिभाशाली युवा नर्तकी थी उनके माता-पिता मैनुअल मर्से (एक आंदालुसिया) और जोसेफिना ल्यूक (एक कैस्टिलियन) दोनों पेशेवर स्पेनिश नर्तक थे। ला अर्जेंटीना का जीवन मुख्य रूप से नृत्य के इर्द-गिर्द केंद्रित था, इनके माता-पिता चाहते थे कि वह नृत्य शैली में उत्कृष्टता प्राप्त करे। उन्होंने युवावस्था में अपने माता-पिता के साथ बैले नृत्य का अध्ययन किया, जिसमे मुख्य रूप से उन्होंने अपने पिता से प्रशिक्षिण प्राप्त किया, जिन्होंने उन्हें चार साल की उम्र से नृत्य करना सिखाया। जब वह नौ साल की थी, तब उन्होंने मैड्रिड, स्पेन में टीट्रो रियल में अपना पहला कार्यक्रम पेश किया। 11 साल की उम्र में, उन्होंने मैड्रिड ओपेरा में एक स्टार डांसर के रूप में अपना स्थान बना लिया था। अपने पिता की मृत्यु के कुछ समय बाद, ला अर्जेंटीना ने बैले से संन्यास ले लिया। 14 साल की उम्र में, ला अर्जेंटीना ने अपनी मां के साथ देशी स्पेनिश नृत्यों का अध्ययन शुरू किया।

व्यावसायिक जीवन
---------------

पहले कुछ वर्षों तक, उनकी नृत्य शैली की उनके समाज में अत्यधिक प्रशंसा प्राप्त नहीं हुई; इसलिए वह थिएटर या संगीत समारोहों में प्रदर्शन नहीं करती थी (जिसमें उन्हें नृत्य करने की आदत थी)। इसलिए वह कहीं भी नृत्य करती थी, जेसे कैफे कैंटेंट और संगीत हॉल में प्रदर्शन करना। प्रथम विश्व युद्ध से पहले, ला अर्जेंटीना ने पेरिस से निमंत्रण स्वीकार किया, जहां उन्होंने मौलिन रूज, थिएटर डेस चैंप्स-एलिसीस और अन्य महत्वपूर्ण स्थानों पर नृत्य प्रस्तुत किया। बाद में उन्होंने जिप्सी-शैली के नृत्य में रुचि ली और इसे अपना बना लिया। अपने कार्यकाल के दौरान उन्होंने उत्तरी अमेरिका में छह अंतरमहाद्वीपीय दौरे किए, जिसमे कभी-कभी फ्लैमेन्को गिटारवादक कार्लोस मोंटोया उनके साथ थे।

पुरस्कार
--------

उन्हें कई पुरस्कार मिले, जिनमें फ्रेंच लेगियन डी'होनूर और स्पैनिश ऑर्डन डी इसाबेल ला कैटोलिका शामिल हैं।

मृत्यु
------

46 वर्ष की आयु में उनकी मृत्यु 18 जुलाई 1936 को बेयोन, फ़्रांस में हुई थीं।

सन्दर्भ
-------

1. ↑  "La Argentina", *Encyclopædia Britannica*, accessed May 17, 2010.
2. ↑  "About the Studio". *Kazuo Ohno Dance Studio*. मूल से February 25, 2009 को पुरालेखित. अभिगमन तिथि May 17, 2010.
लाला अचिंत राम (1898 - 1961) एक भारतीय स्वतंत्रता सेनानी, गांधीवादी और भारतीय राष्ट्रीय कांग्रेस के सदस्य थे। जो पंचाब राज्य से भारत की संविधान सभा के लिए चुने गए थे। स्वतंत्रता के बाद वह हिसार निर्वाचन क्षेत्र से पहली लोकसभा के सदस्य चुने गए थे। वह स्वतंत्र भारत के 10 वें उपराष्ट्रपति कृष्णकांत के पिता थे।

जीवन परिचय
----------

अचिंत राम का जन्म 19 अगस्त 1898 को अमृतसर में हुआ था। उन्होंने अमृतसर और शिमला के सरकारी हाई स्कूलों में शिक्षा प्राप्त की। उच्च शिक्षा प्राप्त करने के लिए वे लाहौर (अब पाकिस्तान में) में डीएवी कॉलेज गए।

वह 1921 में, लाला लाजपत राय द्वारा स्थापित सर्वेंट्स ऑफ़ द पीपल सोसाइटी के पहले तीन सदस्यों में से एक थे। उन्होंने 1925 में सत्यवती देवी से विवाह किया। सत्यवती देवी स्वयं एक महिला स्वतंत्रता सेनानी थीं, जिसे 26 अगस्त 1942 को अपने तीन छोटे बच्चों के साथ गिरफ्तार किया गया। उसने जेल के अंदर भी अपना विरोध जारी रखा, और जेल के अंदर बेहतर रहने की स्थिति के लिए विरोध प्रदर्शन किया। आजादी के बाद भी, परिवार लाहौर के लाजपत भवन में रहा, जहां उसने शिफ्ट होने से पहले सैकड़ों विस्थापित शरणार्थियों के लिए भोजन पकाया। 1948 में स्वयं दिल्ली गए। 26 अक्टूबर 2010 को 105 वर्ष की आयु में उनकी मृत्यु के समय, वह भारत की सबसे उम्रदराज जीवित स्वतंत्रता सेनानी थीं। 

लाला अचिंत राम की दो बेटियां थीं, निर्मला और सुभद्रा, और बेटा कृष्णकांत। बेटी सुभद्रा खोसला, 13 साल की उम्र में, स्वतंत्रता आंदोलन के दौरान जेल जाने वाली सबसे कम उम्र की स्वतंत्रता सेनानी थीं। बेटा कृष्णकांत स्वतंत्र भारत के 10वे उपराष्ट्रपति बने, जो (21 अगस्त 1997 से 27 जुलाई 2002) अपनी मृत्यु तक भारत के उपराष्ट्रपति रहे।

राजनैतिक सफर
------------

लाला अचिंत राम अपनी युवावस्था में कांग्रेस पार्टी में शामिल हो गए और इसके आंदोलनों में सक्रिय भाग लिया। भारतीय स्वतंत्रता आंदोलन के दौरान, उन्हें 1930 -32, 1939, 1940 और 1942-45 सहित विस्तारित अवधि के लिए कैद किया गया था। भारत छोड़ो आंदोलन में उनकी भागीदारी के लिए। विभाजन के बाद, वह दिल्ली चले गए, और भारत की संविधान सभा के सदस्य भी बने रहे। 

उन्होंने 1952 में पंजाब के हिसार (लोकसभा निर्वाचन क्षेत्र) से अपना पहला लोकसभा चुनाव जीता और दूसरी बार 1957 में पटियाला (लोकसभा निर्वाचन क्षेत्र) से जीता। हालांकि 1951 के दौर में, वह अपनी पत्नी के साथ विनोबा भावे के भूदान आंदोलन में सक्रिय थे।

1953 में, उन्होंने हिसार के लाला जय देव तायल की बेटी सत्य बाला के साथ सिरसा, हरियाणा में लोगों को भूमिहीन मजदूरों को भूमि दान करने के लिए प्रोत्साहित करने के लिए एक पदयात्रा की। 1961 में उनकी असमयिक मृत्यु हो गई।
स्टेफनी जोआन एंजेलिना जर्मनोटा (जन्म 28 मार्च 1986), जिन्हें पेशेवर रूप से लेडी गागा के नाम से जाना जाता है। लेडी गागा एक अमेरिकी गायिका, गीतकार और अभिनेत्री हैं। वह अपनी अपरंपरागत, उत्तेजक कार्य और दृश्य प्रयोग के लिए जानी जाती हैं। उन्होंने एक किशोरी के रूप में प्रदर्शन करना शुरू किया और, ओपन माइक नाइट्स में गाने लगी और स्कूल के नाटकों में अभिनय किया। म्यूजिक करियर बनाने के लिए ड्रॉप आउट होने से पहले उन्होंने न्यूयॉर्क यूनिवर्सिटी के टिस्क्यू स्कूल ऑफ आर्ट्स के माध्यम से कोलैबोरेटिव आर्ट्स प्रोजेक्ट 21 में अध्ययन किया। जब डेम जैम रिकॉर्डिंग ने उसका अनुबंध रद्द कर दिया, तो उन्होंने सोनी/एटीवी म्यूज़िक पब्लिशिंग के लिए एक गीतकार के रूप में काम किया, जहाँ अकोनहेल्ड ने 2007 में इंटरस्कोप रिकॉर्ड्स और अपने स्वयं के लेबल KonLive वितरण के साथ एक संयुक्त समझौते पर हस्ताक्षर किए। अगले साल वह अपने डेब्यू एल्बम के साथ उनकी प्रमुखता बढ़ीं। इलेक्ट्रोपॉप रिकॉर्ड द फेम, और इसके चार्ट-टॉपिंग एकल "जस्ट डांस" और "पोकर फेस"। एक फॉलो-अप EP, द फेम मॉन्स्टर (2009), जिसमें "बैड रोमांस", "टेलीफोन" और "एलेजांद्रो" शामिल हैं, भी सफल रहे।

जीवन और संगीत जीविका
--------------------

लेडी गागा का जन्म 28 मार्च 1986 को न्यूयॉर्क में एक इतालवी-अमेरिकी धार्मिक परिपाटियों पर चलने वाले रूढ़िवादी मध्यवर्गीय परिवार में हुआ था। पिता छोटे से व्यवसायी थे, मां भी बाहर नौकरी करती थीं।। न्यूयॉर्क की एक साधारण-सी बस्ती में उनका अपना मकान था। गागा ने अपनी शिक्षा मैनहटन के कट्टर कैथोलिक स्कूल से ग्रहन की थी, जो की केवल लड़कियों के लिए था। गागा को बचपन से ही संगीत का बहुत शोक था। महज चार साल की उम्र में वह पियानो में पारंगत हो गईं। कुछ और बड़ा होते-होते नृत्य कला व 17 साल की उम्र में गाने लिखने लगीं, म्यूजिक की रचना करने लगीं। इसी उम्र में उन्हें उनकी प्रतिभा न्यूयॉर्क विश्वविद्यालय के उस स्कूल ऑफ आर्ट्स में ले गई।|

2007 में वह क्लबों में लेडी गागा के नाम से परफॉर्म करने लगीं। अमेरिकी म्यूजिक इंडस्ट्री के लोगों की नजर उन पर पड़ी। सही मायनों में उन्हें आगे बढ़ाया पॉप सुपर स्टार एकॉन ने। वह एकॉन के दल में गाने भी लगीं। साथ में संगीत कंपनी इंटरस्कोप के लिए गाने भी लिखतीं। इसी दौरान इंटरस्कोप के साथ उन्होंने अपने पहले सोलो गाने ***जस्ट डांस*** की तैयारी शुरू की। इसे अप्रैल 2008 में रेडियो पर रिलीज किया। लेकिन पूरा गाना अगस्त तक रिलीज हो पाया। *जस्ट डांस* ने धीमे-धीमे गति पकड़ी। बिलबोर्ड हॉट 100 में जगह बनाने के बाद गागा की विख्याति दुनियाभर मे फैल गई। जनवरी 2009 तक ये दुनिया के कई देशो जैसे ऑस्ट्रेलिया, कनाडा, नीदरलैंड, आयरलैंड, युनाइटेड किंगडम और संयुक्त राज्य अमेरिका के चार्ट पर नंबर वन बन गया था।

डिस्कोग्राफ़ी
-------------

* **द् फेम** (2008)
* **द् मॅान्स्टर** (2009)
* **बोर्न दिस वे** (2011)

सन्दर्भ
-------

1. 1 2  "हैरान करने वाली लेडी गागा". मूल से 9 मई 2015 को पुरालेखित. अभिगमन तिथि 2011-02-18.
**विंडोज़ फोन ७** (**Windows Phone 7**) या **विण्डोज़ फोन 7**, विण्डोज़ फोन संचालन प्रणाली का पहला संस्करण है। इसे 12 अक्टूबर 2010 को दुनिया भर में और 8 नवम्बर 2010 को संयुक्त राज्य अमेरिका में रिलीज़ किया गया। विण्डोज़ फोन 7 का एक अद्यतन, मैंगो (जिसे भी विण्डोज़ फोन 7.5 भी कहा जाता है) मई 2011 में जारी किया गया था। इसके बाद जनवरी 2013 में, विंडोज फोन 7.8 जारी किया गया। इस अद्यतन में विण्डोज़ फोन 8 की कुछ विशेषताएँ इसमें जोड़ी गयी थी।

विशेषताएँ
---------

### यूजर इंटरफेस

विण्डोज़ 7 फोन का यूजर इंटरफेस *मेट्रो* डिजाइन प्रणाली पर आधारित है। प्रारंभ स्क्रीन (जिसे *स्टार्ट स्क्रीन* का नाम दिया गया है) कई *लाइव टाइलों* से बनी होती है। यह *लाइव टाइल्स* अनुप्रयोग, संपर्क, वेब पेज, मीडिया आदि खोलने की कड़ियाँ हैं जिनका वास्तविक समय में अद्यतन होते रहता है। उदाहरण के लिए, एक ईमेल खाते की टाइल अपठित संदेश को दर्शाएगी, या दूसरी *टाइल* मौसम की ताज़ा जानकारी का प्रदर्शन करेगी।

विण्डोज़ 7 फोन मल्टीटच का समर्थन करता है।

### वेब ब्राउजर

इंटरनेट एक्सप्लोरर मोबाइल विण्डोज़ फोन का मुख्य वेब ब्राउजर है। ब्राउज़र पर अधिकतम ६ *टैब* खोले जा सकते जो एक साथ लोड होने की क्षमता रखते हैं।

### ईमेल

विण्डोज़ फोन हॉटमेल, एक्सचेंज, याहू मेल और जीमेल का आंतरिक रूप से समर्थन करता है। **पॉप**(POP) और **आईमैप**(IMAP) प्रोटोकॉल के माध्यम से कई अन्य ईमेल सेवाओं का उपयोग किया जाता जा सकता है। 

### क्रीड़ायें (गेम्स)

*गेम्स हब* द्वारा *गेम्स* खेले जा सकते हैं। इसमें एक्सबॉक्स लाइव के सुविधा भी मौजूद है।

### ऑफ़िस सूट

*ऑफ़िस हब* पर उपयोगकर्ता अपने दस्तावेजों का आयोजन कर सकते हैं। ऑफ़िस सूट में वर्ड मोबाइल, एक्सेल मोबाइल, पॉवरपॉइंट मोबाइल, वन नोट मोबाइल की मदद से फ़ाइलों को सीधे संपादित किया जा सकता है। वन नोट और शेयर पॉइंट के द्वारा कंप्यूटर के साथ ऑफिस फाइल्स *शेयर* की जा सकती हैं।

### खोज

खोज करने के लिए माइक्रोसॉफ्ट के *सर्च इंजन* बिंग का उपयोग किया जा सकता है। खोज करने के लिए फ़ोन में अलग से एक हार्डवेयर बटन होगा।

### मीडिया

म्यूजिक प्लेयर माइक्रोसॉफ्ट *ज़ून* की सहायता से गाने और रेडियो एक ही स्थान पर सुने जा सकते हैं। *ज़ून सोशल* के ज़रिये दोस्तों के साथ गाने *शेयर* किये जा सकते हैं।

### मल्टीटास्किंग

विण्डोज़ फोन 7 में मल्टीटास्किंग केवल फ़ोन के साथ आने वाले अनुप्रयोगों तक ही सीमित है। विण्डोज़ फोन 7.5 और आगे के संस्करणों में वापस (*बैक*) बटन दबा कर रखने पर *टास्क स्विचर* की मदद से मल्टीटास्किंग की जा सकती है।

सन्दर्भ
-------

1. ↑  "Microsoft to support Windows Phone 7 and 8 until 2014 | Windows Phone Central". मूल से 17 अगस्त 2014 को पुरालेखित. अभिगमन तिथि 31 जनवरी 2020.
2. ↑  "माइक्रोसॉफ्ट ने 'विंडोज फोन 7' श्रृंखला उतारी | IBN खबर". मूल से 21 अक्तूबर 2010 को पुरालेखित. अभिगमन तिथि 31 जनवरी 2020.
3. 1 2 3  "मोबाइल ऑपरेटिंग सिस्टम विंडोज़ फोन 7 | जागरण जंक्शन". मूल से 30 जुलाई 2014 को पुरालेखित. अभिगमन तिथि 31 जनवरी 2020.
**रोहित बंसल** () हार्वर्ड बिजनेस स्कूल और सेंट स्टीफन कॉलेज के पूर्वछात्र तथा स्नैपडील के संस्थापक हैं। वह एक ब्रिटिश शेवनिंग स्कॉलर हैं और वेस्टमिंस्टर विश्वविद्यालय, द टाइम्स सेंटर फॉर मीडिया स्टडीज़ और मास्ट्रिच में यूरोपीय पत्रकारिता केंद्र में लघु पेशेवर कार्यक्रम चला चुके हैं। रोहित नई दिल्ली में द फाइनेंशियल एक्सप्रेस के निवासी संपादक के रूप में न्यूज़ ब्रॉडकास्टर्स एसोसिएशन के बोर्ड में कार्य करते हैं; स्वतंत्र समाचार सेवा (और बाद के सीओओ) के प्रबंध संपादक; एडिटर-इन-चीफ, न्यूज़ी न्यूज़; स्पेशल रिपोर्टर, टेलीविजन 18; और वरिष्ठ व्यापार संवाददाता, टाइम्स ऑफ इंडिया। लॉ फर्म हम्मुराबी और सोलोमन के सहयोग से रोहित ने पॉलिसी और मीडिया के बारे में स्पेक्ट्रम के सीईओ को सलाह दी। उन्होंने द एडिटर्स गिल्ड ऑफ इंडिया और फाउंडेशन ऑफ़ मीडिया प्रोफेशनल्स के कोषाध्यक्ष के रूप में कार्य किया, अस्पताल कंपनी के बोर्ड में थे और एक प्रमुख मीडिया संगठन के संस्थापक थे।

**प्रारंभिक जीवन**

बंसल का जन्म पंजाब के मलोट में हुआ था।स्नैपडील नई दिल्ली, भारत में स्थित एक भारतीय ई-कॉमर्स कंपनी है। कंपनी फरवरी 2010 में कुणाल बहल और रोहित बंसल द्वारा लॉन्च की गई थी। 2014 तक, स्नैपडील के 300,000 से अधिक विक्रेता थे, जिसमें 1,25,000 से अधिक क्षेत्रीय, राष्ट्रीय और अंतर्राष्ट्रीय ब्रांडों के 800 से अधिक विविध श्रेणियों में 325 मिलियन (30 मिलियन) से अधिक उत्पाद थे। और खुदरा विक्रेता और 6,000 शहरों और शहरों तक पहुंच सकते हैं।

**स्नैपडील**

कुणाल बहल - एसबीआई-स्नैपडील एमओयू हस्ताक्षर समारोह - कोलकाता 2015-05-21 0657.JPG
**लेडी ज़ैनब कोब्बोल्ड**  
 (जन्म: **लेडी एवलिन मरे** ; 17 जुलाई 1867) (अंग्रेज़ी:Zainab Cobbold) स्कॉटिश डायारिस्ट, यात्री और लेखक, 
यूनाइटेड किंगडम में रानी विक्टोरिया के रानी विक्टोरिया के शासनकाल में **कुलीन परिवार** की पहली महिला हैं जिन्हें इस्लाम धर्म अपनाने के कारण भी जाना जाता है।

**जीवनी**

जन्म
----

1867 में एडिनबर्ग में जन्म हुआ। चार्ल्स एडोल्फस मुर्रे की सबसे बड़ी बेटी थीं

प्रकाशित कार्य
--------------

लेडी ज़ैनब कोबोल्ड ने हज यात्रा पर आर्टिकल और डायरी लिखी, जो बाद में अनुवादित हो कर भी **प्रकाशित** हुई।

मृत्यु
------

1963 में लेडी एवलिन की मृत्यु हो गई और उन्हें दफन कर दिया गया, उनकी क़ब्र पर ग्रेवस्टोन पर लिखा है: 

"अल्लाह आकाश और पृथ्वी का प्रकाश है"

वह अपनी संपत्ति इनवर्नेस में दफन है ।

बाहरी कड़ियाँ
-------------

* लेडी ज़ैनब कोब्बोल्ड की पुस्तक अमेज़न पर

सन्दर्भ
-------

1. ↑  डा. अब्दुल, ग़नी फारूक (2008). *लेडी ज़ैनब कोब्बोल्ड* (प्रथम संस्करण). दिल्ली: मधुर संदेश संगम. पृ॰ 193 से 195. मूल से 16 सितंबर 2015 को पुरालेखित. अभिगमन तिथि 3 जून 2020.
2. ↑  Russell, Steven. "Mayfair to Mecca: plucky Lady Evelyn". *East Anglian Daily Times* (अंग्रेज़ी में). East Anglian Daily Times. अभिगमन तिथि 14 September 2019.[*मृत कड़ियाँ*]
3. ↑  Pilgrimage to Mecca: Cobbold, Lady Evelyn,
रोहिणी भाटे (मराठी: रोहिणी भाटे) (१४ नवंबर १९२४ - १० अक्टूबर २००८) भारत की सबसे वरिष्ठ कथक नृत्य प्रतिपादिका थीं, और भारतीय शास्त्रीय नृत्य कलाकार, शिक्षक, लेखक, शोधकर्ता के रूप में विकसित हुए। अपने करियर के दौरान, उन्हें कई पुरस्कार से सम्मानित किया गया, जैसे संगीत नाटक अकादमी पुरस्कार और कालिदास सम्मान।

रोहिणी ने जयपुर और लखनऊ घरानों से कथक शिखा। उन्होंने नृत्य रचनाओं का एक बड़ा कोष बनाया, जहाँ उन्होंने अभिनाय के लिए एक विश्लेषणात्मक और नवीन दृष्टिकोण लागू किया। 
हिंदुस्तानी शास्त्रीय संगीत में अपने ज्ञान के कारण, उन्होंने अक्सर अपनी नृत्य रचनाओं के लिए संगीत तैयार किया। समीक्षक सुनील कोठारी के अनुसार, विजया मेहता द्वारा निर्देशित शकुंतला के लिए उनकी कोरियोग्राफी उल्लेखनीय है।

जीवनी
-----

रोहिणी भाटे का जन्म १४ नवंबर १९२४ पटना, बिहार में हुआ था। उन्होंने पुणे से अपनी शिक्षा पूरी की। वह एक मध्यमवर्गीय करहाडे ब्राह्मण परिवार से आती हैं। 
रोहिणी को गुरु पार्वती कुमार के तहत भरतनाट्यम में प्रशिक्षित किया गया था। उन्होंने १९४६ में फर्ग्यूसन कॉलेज से कला में अपनी डिग्री प्राप्त की। उसी वर्ष उन्होंने जयपुर घराने के सोहनलाल के साथ कथक सीखना शुरू किया। उन्होंने पंडित लच्छू महाराज के मार्गदर्शन में, बारह वर्षों से अधिक समय तक, और लखनऊ घराने के पंडित मोहनराव कल्लियनपुरकर के मार्गदर्शन में, पंद्रह वर्षों से अधिक समय तक कथक में विशेषज्ञता हासिल की। उन्होंने संगीतकार केशवराव भोले और वसंतराव देशपांडे से हिंदुस्तानी संगीत भी सीखा, और कथक में डॉक्टरेट की उपाधि प्राप्त की।

रोहिणी ने १९४७ में पुणे में नृत्यभारती कथक नृत्य अकादमी की स्थापना की। पिछले छह दशकों में उन्होंने अपनी अकादमी से सौ नर्तकियों को प्रशिक्षित किया। उन्होंने महाराष्ट्र के मध्यम वर्गीय परिवारों में कथक नृत्य को लोकप्रिय बनाया। १९५२ में, उन्होंने भारतीय सांस्कृतिक प्रतिनिधिमंडल के सदस्य के रूप में चीन का दौरा किया। यह यात्रा उनके लिए भारतीय नृत्यों और नाटक से संबंधित पुराने शास्त्रों का अध्ययन करने का एक अवसर थी, और इस तरह उन्होंने उनकी तकनीक को परिष्कृत किया। 

अगली पीढ़ी की नर्तकी शमा भाटे उन की स्नुषा (बहू) थीं। अपने प्रथम पति के निधन के बाद उन्हों ने गायक प्रभाकर जठार से शादी की । 

रोहिणी भाटे की मृत्यु १० अक्टूबर २००८ को ८३ वर्ष की आयु में पुणे, महाराष्ट्र, भारत में हुई।

पुरस्कार
--------

* 1977: राज्य सरकार का महाराष्ट्र राज्य पुरस्कार
* 1979: संगीत नाटक अकादमी पुरस्कार
* 1990: महाराष्ट्र गौरव पुरस्कार
* 2001: कालिदास सम्मान
* 2006: संगीत नाटक अकादमी फैलोशिप
* 2007: संगीत नाटक अकादमी, अकादमी रत्न पुरस्कार नई दिल्ली

सन्दर्भ
-------

1. ↑  "Rohini Bhate". *IMDb*. मूल से 16 फ़रवरी 2017 को पुरालेखित. अभिगमन तिथि 20 January 2017.
2. ↑  "Rohini Bhate passes away". *The Hindu*. 11 October 2008. मूल से 28 जून 2018 को पुरालेखित. अभिगमन तिथि 19 January 2017.
3. ↑  Jafa, Navina (4 August 2016). "Dissolving the dissonance". *The Hindu*. अभिगमन तिथि 19 January 2017.
4. ↑  "Biographies of Kathak Gurus". *Nad Sadhna: Institute for Indian Music & Research Center*. मूल से 17 मार्च 2016 को पुरालेखित. अभिगमन तिथि 20 January 2017.
5. ↑  Walker, Margaret E. (2016). *India's Kathak Dance in Historical Perspective*. London: Routledge. पृ॰ 126. OCLC 952729440. आई॰ऍस॰बी॰ऍन॰ 9781315588322.
अशोक मंडा बिश्नोई को उनके मंच नाम रैपरिया बालम द्वारा जाना जाता है जो जयपुर, राजस्थान स्थित रैपर, गीत लेखक, संगीतकार और निर्माता हैं। वह 2014 में अपने गीत "म्हारो राजस्थान" के साथ प्रसिद्धि के लिए उभरे, म्हारो राजस्थान एक लोक हिप हॉप फ्यूजन गीत जो राजस्थान में सबसे लोकप्रिय गीत बन गया और युवाओं के बीच अद्भुत लोकप्रियता प्राप्त की। 
रैपरिया के अन्य हिट हरियाला बन्ना, "जयपुर एंथम, देश पधारो सा, दिल मेरे हैं। उन्होंने गीत लेखक कुणाल वर्मा के साथ बॉलीवुड प्लेबैक गायक रविंद्र उपाध्याय के साथ "देश पधारो सा" गीत और संगीतकार मोहित गौर के साथ गीत "फिर मुज दिल से पुकार तु" के लिए काम किया है। राजस्थानी लोक संगीत रैपरिया बालम में उनकी प्रयोगों के लिए बेहतर जाना जाता है और उनकी टीम 2016 में हरियाला बन्ना के साथ आई, इस गाने ने तीन महीने में 3 मिलियन हिट अर्जित की और क्षेत्रीय श्रेणी में सबसे लोकप्रिय लोकगीत बन गए। हरियाला बन्ना बॉलीवुड के पार्श्व गायक रविंद्र उपाध्याय और कमल चौधरी द्वारा गाया गया हैं।

प्रारंभिक जीवन और व्यक्तिगत जीवन
--------------------------------

उनका जन्म नाम अशोक मंडा है और उनका जन्म 4 फरवरी 1992 को डाबला, तहसील रायसिंह नगर, जिला श्रीगंगानगर, राजस्थान में एक ज़मीनदार बिश्नोई परिवार में हुआ था। रायसिंह नगर तहसील में प्राथमिक विद्यालय पूरा करने के बाद वह 2006 में माध्यमिक और कॉलेज शिक्षा के लिए जयपुर चले गए, उन्होंने 2012 में प्रदीप चतुर्वेदी के मार्गदर्शन में कीबोर्ड और पियानो सीखना शुरू किया।

एल्बम
-----

|  |  |  |  |  |  |
| --- | --- | --- | --- | --- | --- |
| वर्ष | एल्बम | कलाकार/गायक | गीत | संगीत निर्माता | संगीतकार |
| 2010 | इललीगल नेशन | रेपरिया बालम,मीतू 
सोलंकी, गार्गी बनर्जी | रेपरिया बालम,दौलत वैद | रेपरिया बालम | रेपरिया बालम |
| 2012 | माही वे | रवीन्द्र उपाध्याय, अमित साना, श्रेयस शुक्ला, अमित सेंगर , बुंडू 

खान, कुणाल वर्मा, रेपरिया बालम, मीतू सोलंकी, सैम मित्रा , विक्रम सिंह | कुणाल वर्मा रेपरिया बालम | रेपरिया बालम

देव बासक देबू | कुणाल वर्मा 

रेपरिया बालम |

संदर्भ
------

1. ↑  "One for the Rajasthanis - DNA - English News & Features - Art & Culture - dnasyndication.com". *dnasyndication.com*. मूल से 21 नवंबर 2018 को पुरालेखित. अभिगमन तिथि 2018-11-20.
2. ↑  "Rapping the Rajasthani Way". *The New Indian Express*. मूल से 21 नवंबर 2018 को पुरालेखित. अभिगमन तिथि 2018-11-20.
3. ↑  "One for the Rajasthanis - DNA - English News & Features - Art & Culture - dnasyndication.com". *dnasyndication.com*. मूल से 21 नवंबर 2018 को पुरालेखित. अभिगमन तिथि 2017-05-18.

बाहरी लिंक
----------

* Rapperiya Baalam पर टाइम्स ऑफ इंडिया
* Rapperiya Baalam[*मृत कड़ियाँ*] पर दैनिक भास्कर
कुछ प्रमुख कोणों का रेडियन में मान
**रेडियन** तलीय कोण के माप की मानक इकाई है। एक रेडियन वह कोण है, जो वृत्त की त्रिज्या के बराबर एक चाप, वृत्त के केन्द्र पर अन्तरित करता है। १ रेडियन कोण ५७.३ डिग्री से थोड़ा कम होता है। ओर १ रेडियन वह कोण है, जो वृत्त की त्रिज्या के बराबर का चाप वृत्त के केंद्र पर अंतरित करता है | सभी कोणो को रेडियन में मापा जाता है |

इन्हें भी देखें
---------------

स्टेरेडियन

स्टेरेडियन (प्रतीक: sr) या वर्ग रेडियन ठोस कोण की SI इकाई है। इसका उपयोग त्रि-आयामी ज्यामिति में किया जाता है, और यह रेडियन के अनुरूप होता है, जो प्लैनर कोणों को मापता है। जबकि रेडियंस में एक कोण, एक सर्कल पर अनुमानित, परिधि पर एक लंबाई देता है, स्टेरेडियन में एक ठोस कोण, एक गोले पर अनुमानित, सतह पर एक क्षेत्र देता है। यह नाम ग्रीक εόςρεός स्टीरियोस 'सॉलिड' + रेडियन से लिया गया है।

  

स्टेरियन, रेडियन की तरह, एक आयामहीन इकाई है, जो क्षेत्र के भाग को जोड़ता है और केंद्र से इसकी दूरी का वर्ग है। इस अनुपात के अंश और भाजक दोनों का आयाम लंबाई चुकता है (यानी L२ / L२ = १, आयाम रहित)। हालांकि, यह एक अलग प्रकृति के आयाम रहित मात्रा में अंतर करने के लिए उपयोगी है, इसलिए एक ठोस कोण को इंगित करने के लिए प्रतीक "sr" का उपयोग किया जाता है। उदाहरण के लिए, रेडिएंट की तीव्रता को वाट्स प्रति स्टेरियन (W⋅sr rad १) में मापा जा सकता है। स्टेरियन पहले एक एसआई अनुपूरक इकाई थी, लेकिन १९९५ में इस श्रेणी को समाप्त कर दिया गया और स्टेरियन को अब एसआई व्युत्पन्न इकाई माना जाता है।
**रेडियो पाकिस्तान**  पाकिस्तान में रेडियो के लिए राष्ट्रीय सार्वजनिक प्रसारक के रूप में कार्य करता है। हालाँकि कुछ स्थानीय स्टेशन 
 **रेडियो पाकिस्तान**  की स्थापना से पहले का है, लेकिन यह पाकिस्तान में सबसे पुराना मौजूदा प्रसारण नेटवर्क है। 14 अगस्त 1947 को ब्रिटेन से पाकिस्तान की स्वतन्त्रता के बाद इस नेटवर्क की स्थापना की गई थी।  **रेडियो पाकिस्तान**  सेवाओं में एएम समाचार सेवाएँ और एफ़एम 101 और एफ़एम 93 शामिल हैं।

पाकिस्तान प्रसारण निगम
----------------------

पाकिस्तान प्रसारण निगम, जिसे  *वॉयस ऑफ़ पाकिस्तान*  (Voice of Pakistan) के रूप में भी जाना जाता है। एक पाकिस्तानी सार्वजनिक सेवा प्रसारक है। इसे रेडियो पाकिस्तान के रूप में आरम्भ किया गया था। किन्तु 20 दिसम्बर 1972 को इसे निदेशक मण्डल और महानिदेशक द्वारा शासित एक वैधानिक निकाय में बदल दिया गया था। रेडियो सेवाओं में रेडियो पाकिस्तान और टेलीविजन संचालन (पाकिस्तान टेलीविज़न निगम) में पीटीवी बोलन, पीटीवी ग्लोबल, पीटीवी होम, पीटीवी नेशनल, पीटीवी न्यूज, पीटीवी स्पोर्ट्स और पीटीवी वर्ल्ड शामिल हैं। पीबीसी एजेके टीवी के अन्तर्गत पाकिस्तान शासित जम्मू और कश्मीर के लिये टेलीविज़न सेवाएँ भी संचालित करता है। रेडियो और टेलीविज़न उपग्रह, केबल, एफ़एम, एएम और शॉर्टवेव रेडियो फ़्रिक्वेंसी के माध्यम से प्रसारित होते हैं।

रेडियो पाकिस्तान और पाकिस्तान टेलीविज़न अपने राष्ट्रीय रेडियो और टेलीविजन प्रसारण पर उर्दू और अंग्रेजी में कार्यक्रम प्रदान करता है, जबकि इसकी घरेलू रेडियो सेवा और चैनलों पर 23 विभिन्न क्षेत्रीय भाषाओं में कार्यक्रमों की पेशकश करता है। इसकी बाहरी सेवाओं को पश्चिमी एशिया, मध्य एशिया, भारतीय उपमहाद्वीप, सुदूर पूर्वी एशिया और पूर्वी यूरोप के कुछ हिस्सों को कवर करते हुए, 10 विभिन्न विदेशी भाषाओं में प्रतिदिन आठ घण्टे प्रसारित किया जाता है। पीबीसी अपने टेलीविज़न प्रसारणों पर अपने संघीय वित्त पोषण के पूरक के लिये वाणिज्यिक विज्ञापन का उपयोग करता है। रेडियो सेवा ने अपनी स्थापना से ही विज्ञापनों को नियोजित किया।

बाहरी कड़ियाँ
-------------


1. ↑
**लवर्स** (अर्थ: *प्रेमी*) 1983 में बनी हिन्दी भाषा की प्रेमकहानी फ़िल्म है। इसका निर्देशन भारतीराजा द्वारा किया गया। इस फिल्म के निर्माणकर्ता राजेन्द्र कुमार है और मुख्य कलाकार उनके पुत्र कुमार गौरव और पद्मिनी कोल्हापुरी हैं।

संक्षेप
-------

विजू (कुमार गौरव) अपनी गरीब मां (बीना बैनर्जी‌) के साथ पणजी, गोवा के पास रहता है। उसकी माँ जीविका के लिये के लिए संगीत सिखाती हैं। मैरी (पद्मिनी कोल्हापुरी) बॉम्बे से कॉलेज की छुट्टीयों में अपने घर लौटती है। उसका भाई डेविड (डैनी डेन्जोंगपा) बड़ा अमीर जमींदार है और उसकी पत्नी एलिज़ा (तनुजा) भी साथ रहती है। जब वह छुट्टियों के लिए घर लौटती है, तो उसे विजू के नेतृत्व में एक समूह द्वारा छेड़छाड़ और चिढ़ाना किया जाता है। तब उसे विजू की मां द्वारा ही गायन सिखाया जाता है। 

इसके तुरंत बाद वह और विजू प्यार में पड़ जाते हैं। एलिज़ा को पता चला तो वो बहुत परेशान हुई क्योंकि वो लोग ईसाई है जबकि विजू एक हिंदू है। एलिज़ा डेविड को सूचित नहीं करती है, क्योंकि वो अभद्र व्यवहार करने वाला रहा है। इसलिए उसने मैरी को विजू से दूर रहने की चेतावनी दी। एलिज़ा, मैरी को बॉम्बे वापिस भेजने की व्यवस्था करती है ताकि वह विजू को भूल सके। तब डेविड विजू और मैरी दोनों को ग्रामीणों की मदद से मारने का प्रयास करता है। क्योंकि उसे लगता है कि उनकी प्यार करने की एकमात्र सजा जिसके वो लायक है, मृत्यु है।

मुख्य कलाकार
------------

* कुमार गौरव - विजू
* पद्मिनी कोल्हापुरी - मैरी
* डैनी डेन्जोंगपा - डेविड
* तनुजा - एलिज़ा
* बीना बैनर्जी - विजू की माँ
* राकेश बेदी - फैटी
* दिनेश हिंगू - गंगू
* सत्येन कप्पू - शम्भू

संगीत
-----

सभी गीत आनन्द बक्शी द्वारा लिखित; सारा संगीत राहुल देव बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आ मुलाकातों का मौसम" | अमित कुमार, लता मंगेश्कर | 6:30 |
| 2. | "तू मौज मैं हूँ किनारा" | अमित कुमार | 5:56 |
| 3. | "जमाने में सबसे पुरानी" | लता मंगेश्कर, अमित कुमार | 7:00 |
| 4. | "आ पास आ तेरी बाली उम्र" | अमित कुमार, कल्याणी मित्रा | 4:55 |
| 5. | "क्या हुस्न है" | अमित कुमार | 4:28 |
| 6. | "मोहब्बत करने वालो को" | लता मंगेश्कर | 6:00 |

बाहरी कड़ियाँ
-------------

* *लवर्स*  इंटरनेट मूवी डेटाबेस पर
**फुटबॉल क्लब च्र्वेना ज़्वेज़्दा बेलग्रेड** (Serbian Cyrillic: *Фудбалски клуб Црвена звезда Београд* - साँचा:IPA-sr), आमतौर पर **रेड स्टार बेलग्रेड** या बस रेड स्टार के रूप में जाना जाता है, बेलग्रेड में एक सर्बियाई पेशेवर फुटबॉल क्लब आधारित है, रेड स्टार स्पोर्ट्स सोसायटी का प्रमुख हिस्सा है और सर्बिया में सबसे सफल क्लब, 25 राष्ट्रीय चैंपियनशिप और सर्बियाई और पूर्व यूगोस्लाव प्रतियोगिताओं दोनों में 24 राष्ट्रीय कप के रिकार्ड के साथ. लाल सितारा भी पूर्व यूगोस्लाविया में सबसे सफल क्लब था और यूगोस्लाव पहले लीग सभी समय तालिका में पहले ही खत्म कर दिया।  वे यूरोपीय कप जीत लिया है करने के लिए केवल सर्बियाई (और पूर्व यूगोस्लाव) क्लब, कर रहे हैं, वे 1991 में ऐसा किया और बाल्कन और पूर्वी यूरोप से ही टीम कभी यह भी 1991 में जो जीता इंटरकांटिनेंटल कप जीत लिया है।

2008 के चुनावों के अनुसार, रेड स्टार बेलग्रेड जनसंख्या का लगभग 48.2% उन्हें समर्थन के साथ, सर्बिया में सबसे लोकप्रिय फुटबॉल क्लब है। वे अन्य सभी पूर्व युगोस्लाव गणराज्यों में और सर्बियाई प्रवासी में कई समर्थकों है। उनके मुख्य प्रतिद्वंद्वियों साथी बेलग्रेड पक्ष पार्टिज़न हैं। इन दो क्लबों के बीच चैम्पियनशिप मैचों **अनन्त डर्बी** के रूप में जाना जाता है। सभी समय के 10 महानतम फुटबॉल प्रतिद्वंद्विता के बीच पार्टिज़न डर्बी चौथा - सितंबर 2009 में, ब्रिटिश डेली मेल लाल सितारा स्थान पर रहीं। 


|  |
| --- |
|  |

सन्दर्भ
-------

1. ↑  "History Start". crvenazvezdafk.com. मूल से 7 जून 2012 को पुरालेखित.
2. ↑  "Yugoslavian first league all-time table". मूल से 22 जून 2012 को पुरालेखित. अभिगमन तिथि 4 अक्तूबर 2013.
3. ↑  Svaki drugi Srbin navija za Crvenu zvezdu Archived 2017-07-28 at the Wayback Machine retrieved from www.b92.net, 18 मार्च 2008
4. ↑  "THE LIST: The greatest rivalries in club football, Nos 10–1". मूल से 16 अक्तूबर 2015 को पुरालेखित. अभिगमन तिथि 4 अक्तूबर 2013.

बाहरी कड़ियाँ
-------------

* आधिकारिक वेबसाइट
**वी॰ वी॰ रवि** (तमिल: *வி.வி. ரவி*) एक प्रसिद्ध वायलिनवादक हैं।

प्रारंभिक जीवन और पृष्ठभूमि
---------------------------

इनका जन्म महान संत संगीतकार **स्वाति तिरुनाल** के वंश में हुआ है, श्री वी॰ वी॰ रवि ने अपने बहुमुखी प्रतिभा सम्पन्न दिवंगत पिता वादाक्कंचेरी वीरा राघव अय्यर से कर्नाटिक संगीत को विरासत में पाया जिन्होंने बड़ी प्रवीणता से इन्हें प्रशिक्षित किया। अपने भाई कर्नाटक यंत्र वादक वि वि सुब्रहमनियम के साथ वह कई देशों का दौरा किया।

कैरियर
------

10 वर्ष की कम उम्र में एक वायलिन वादक के रूप में इन्होंने अपने संगीत कैरियर की शुरूआत की.वह, चेम्बाई वैद्यनाथ भागावतर, शेम्मान्गुड़ी श्रीनिवास अय्यर, पुलियूर सुब्रहमनियम नारायण स्वामि जैसे प्रसिद्ध कलाकारों से विशेष प्रशिक्षण मिला.वाद्य वृंदा समूह के एक सदस्य के रूप में 1982 में आकाशवाणी रेडियो प्रसारण सेवा में शामिल हो गए।

पुरस्कार
--------

1976 और 1990चेन्नई संगीत विद्वत सभा द्वारा अच्छा वायलिन कलाकार पुरस्कार, 1973 में आकाशवाणी द्वारा अच्छा वायलिन कलाकार पुरस्कार.

निजी जीवन‍
----------

वी॰ वी॰ रवि रवि विवाहित हैं और उनके दो बच्चें हैं: उसकी पत्नी का नाम विशालं रवि (डबिंग आर्टिस्ट) है, उनके बेटे का नाम राघव कृष्णा (गायक) है और उनकी बेटी का नाम हरिणी रवि पार्श्वगायिका हैं।.

सन्दर्भ
-------

1. ↑  "हर मंच एक कक्षा है". मूल से 20 अक्तूबर 2012 को पुरालेखित. अभिगमन तिथि 30 नवंबर 2012.

बाहरी कड़ियाँ
-------------

* वि। वि। रवि की आधिकारिक साइट[*मृत कड़ियाँ*]
**लतिका सरन** पूर्व पुलिस महानिदेशक थी, तमिलनाडु की। इससे पहले उन्होंने चेन्नई में 36वें पुलिस आयुक्त के रूप में कार्य किया। वह भारत में महानगरीय पुलिस संगठन की प्रमुख एकमात्र महिला हैं। इससे पहले वह अतिरिक्त पुलिस महानिदेशक (ADGP) थीं।

जीवनी
-----

सरन का जन्म 31 मार्च 1952 को केरल के इडुक्की जिला में हुआ था। उसके पिता का नाम एनएस धर है। वह जेम्स फिनेले एंड कंपनी के पहले प्लानर थे, जो बाद में टाटा टी बन गया। उनकी माता का नाम विजयलक्ष्मी धर है। उन्होंने 1976 में तमिलनाडु भारतीय पुलिस सेवा में प्रवेश किया। सरन ने कई पद संभाले जिसमे अतिरिक्त पुलिस महानिदेशक (ADGP),प्रशिक्षण और परियोजना निदेशक, तमिलनाडु पुलिस अकादमी; पुलिस महानिरीक्षक, सतर्कता और भ्रष्टाचार निरोधक निदेशालय (डीवीएसी) शामिल हैं। 

वह 20 अप्रैल 2006 को पुलिस आयुक्त बनी ग्रेटर चेन्नई की। 8 जनवरी 2010 को, उन्हें तमिलनाडु के पुलिस महानिदेशक (DGP) के रूप में नियुक्त किया गया, जो भारत के एक राज्य की दूसरी महिला DGP और तमिलनाडु की पहली महिला बनीं। सरन की नियुक्ति को बाद में एक IPS अधिकारी ने उनके नियुक्त पर सवाल उठाया, जिन्होंने दावा किया था कि उनकी वरिष्ठता को नजरअंदाज कर दिया गया था। अक्टूबर 2010 में, मद्रास उच्च न्यायालय ने सारण की नियुक्ति को पलट दिया और कहा कि तीन पात्र उम्मीदवारों की एक सूची प्रस्तुत की जानी चाहिए, जहाँ से राज्य सरकार उनका चयन करेगी। राज्य सरकार ने उचित विचार के बाद और सुप्रीम कोर्ट के निर्देशों का पूरी तरह से पालन करने के बाद फिर से सरन को सूची से चुना। 27 नवंबर 2010 को सरन को फिर से नियुक्त किया गया।

सरन अप्रैल 2012 में सेवानिवृत्त हुई।

सन्दर्भ
-------

1. ↑  Wilson, Subajayanthi (16 August 2003). "Stride for stride". *The Hindu*. मूल से 1 अक्तूबर 2007 को पुरालेखित. अभिगमन तिथि 11 February 2010.
2. ↑  "Chennai gets its first woman Police Commissioner". *The Hindu*. 21 April 2006. मूल से 11 अक्तूबर 2010 को पुरालेखित. अभिगमन तिथि 11 February 2010.
3. 1 2  Selvaraj, A. (31 March 2012). "Letika Saran, city's first woman top cop, retires today". *The Times of India*. मूल से 3 जनवरी 2013 को पुरालेखित. अभिगमन तिथि 1 November 2012.
4. ↑  "Tamil Nadu: Court quashes appointment of first woman DGP". *NDTV*. 9 October 2010. मूल से 1 अक्तूबर 2012 को पुरालेखित. अभिगमन तिथि 1 November 2012.
5. ↑  "Norms followed in Letika posting: Govt". *Times of India*. 2 July 2011. मूल से 20 जनवरी 2013 को पुरालेखित. अभिगमन तिथि 1 November 2012.
अमेरिका के न्यू मेक्सिको राज्य के रेगिस्तान में लगी रेडियो दूरबीनों की एक शृंखला
**रेडियो खगोलशास्त्र** (Radio astronomy) खगोलशास्त्र की वह शाखा है जिसमें खगोलीय वस्तुओं का अध्ययन रेडियो आवृत्ति (फ़्रीक्वॅन्सी) पर आ रही रेडियो तरंगों के ज़रिये किया जाता है। इसका सबसे पहला प्रयोग १९३० के दशक में कार्ल जैन्सकी (Karl Jansky) नामक अमेरिकी खगोलशास्त्री ने किया था जब उन्होंने आकाशगंगा (हमारी गैलेक्सी) से विकिरण (रेडियेशन) आते हुए देखा। उसके बाद तारों, गैलेक्सियों, पल्सरों, क्वेज़ारों और अन्य खगोलीय वस्तुओं का रेडियो खगोलशास्त्र में अध्ययन किया जा चुका है। बिग बैंग सिद्धांत की पुष्ठी भी खगोलीय पार्श्व सूक्ष्मतरंगी विकिरण (कॉस्मिक माइक्रोवेव बैकग्राउंड रेडियेशन) का अध्ययन करने से की गई है।

रेडियो खगोलशास्त्र में भीमकाय रेडियो एन्टेना के ज़रिये रेडियो तरंगों को पकड़ा जाता है और फिर उनपर अनुसन्धान किया जाता है। इन रेडियो एन्टेनाओं को रेडियो दूरबीन (रेडियो टेलिस्कोप) कहा जाता है। कभी-कभी रेडियो खगोलशास्त्र किसी अकेले एन्टेना से किया जाता है और कभी एक पूरे रेडियो दूरबीनों के गुट का प्रयोग किया जाता है जिसमें इन सबसे मिले रेडियो संकेतों को मिलकर एक ज़्यादा विस्तृत तस्वीर मिल सकती है। क्योंकि रेडियो दूरबीनों का आकार बड़ा होता है इसलिए अक्सर ऐसी दूरबीनों की शृंखलाएँ शहर से दूर रेगिस्तानों और पहाड़ों जैसे बीहड़ इलाकों में मिलती हैं।

इन्हें भी देखें
---------------

* खगोलशास्त्र
* रेडियो तरंग
* दूरबीन

सन्दर्भ
-------

1. ↑  Radio Telescopes, Including: Wilkinson Microwave Anisotropy Probe, Cosmic Background Explorer, Australia Telescope Compact Array, Cosmic Background Imager, Boomerang Experiment, Arcminute Microkelvin Imager, Very Small Array, Clover (Telescope), Quad Archived 2014-09-21 at the Wayback Machine, Hephaestus Books, Hephaestus Books, 2011, ISBN 978-1-244-89478-5
2. ↑  Radio Astronomy, Sir Francis Graham-Smith, CUP Archive, 1952
3. ↑  The Radio Sky and How to Observe It Archived 2014-09-21 at the Wayback Machine, Jeff Lashley, Springer, 2010, ISBN 978-1-4419-0882-7
**मोतीश्वर शिव मंदिर** ओमान देश के पुराने मस्क़त शहर के मुत्तरह इलाके में अल आलम पैलेस के पास स्थित एक हिंदू मंदिर परिसर है। यह फ़ारस की खाड़ी क्षेत्र में स्थित सबसे पुराने हिंदू मंदिरों में से एक है। मंदिर कई हिंदू त्योहारों जैसे वसंत पंचमी, रामनवमी, हनुमान जयंती, श्रावण माह और गणेश चतुर्थी मनाता है। महाशिवरात्रि के त्यौहार के दौरान लगभग २०,००० से अधिक भाविक इस मंदिर में पुजा करने आते हैं।

इतिहास
------

माना जाता है कि इस मंदिर का निर्माण सन् १८९२ से १९०९ के बीच ओमान में गुजराती व्यापारी समुदाय द्वारा किया गया था। कच्छ के भाटिया व्यापारी समुदाय सन् १५०७ में मस्क़त में बस गए थे। ऐतिहासिक दस्तावेजों से पता चलता है कि गुजराती परिवारों को १९ वीं शताब्दी की शुरुआत में इतना अधिकार था कि उन्होंने ओमान के सुल्तान सैयद सईद (१७९१ - १८५६) को मस्क़त से ज़ांज़ीबार में अपनी राजधानी स्थानांतरित करने के लिए मना लिया। मस्क़त के अल-बनयान क्षेत्र में भी दो हिन्दू मंदिर हुआ करते थे, जो व्यापारी रतनसी पुरुषोत्तम द्वारा बनवाए गए थे। रतनसी ओमान में हथियारों और खजूर का कारोबार किया करते था। उनकी खुद की हवेली सन १९७४ में मंदिरों के साथ नष्ट हो गई थी।

मंदिर
-----

यह मंदिर मस्कट अन्तर्राष्ट्रीय विमानक्षेत्र (सीयब अन्तर्राष्ट्रीय विमानक्षेत्र) से लगभग ३५ किमी दूर सुल्तान के पैलेस के पास स्थित है। मस्क़त के दर्सेट इलाके में एक कृष्ण मंदिर भी स्थित है। यह कृष्ण मंदिर मोतीश्वर शिव मंदिर से लगभग १० किमी की दूरी पर है। मंदिर परिसर में भगवान शिव और हनुमान की मूर्तियाँ हैं। हालांकि मस्क़त एक रेगिस्तान है जहा बरसात कम होती है, लेकिन कहा जाता है कि मंदिर के कुएं में साल भर पानी रहता है। मंदिर में तीन सहायक कर्मचारी और चार प्रशासनिक कर्मचारियों के साथ तीन पुजारी हैं। इसके अलावा कई स्वयंसेवकों के साथ मंदिर के कामकाज चलते है जो त्यौहारोंके दौरान हाथ बटाते है। 

भारतीय प्रधानमंत्री नरेंद्र मोदी ने १२ फरवरी २०१८ को ओमान की अपनी राज्य यात्रा के दौरान इस मंदिर का दौरा किया। वहा उन्होने मंदिर के प्रबंधन समिति के सदस्यों के साथ बातचीत की और पूजाके साथ अभिषेक भी किया।

इन्हें भी देखें
---------------

* अरब राज्यों में हिंदू धर्म

सन्दर्भ
-------

1. ↑  John Peterson (२००७). *Historical Muscat: An Illustrated Guide and Gazetteer*. BRILL. पपृ॰ ११३. आई॰ऍस॰बी॰ऍन॰ 9789004152663.
2. ↑  Report, Staff (12 February 2018). "Modi visits 125-year-old Shiva temple". *GulfNews*. मूल से 13 मार्च 2018 को पुरालेखित. अभिगमन तिथि 15 नवम्बर 2019.
3. ↑  "This is the temple PM Narendra Modi will visit in Oman". *The Indian Express*. 12 February 2018. मूल से 28 मई 2019 को पुरालेखित. अभिगमन तिथि 15 नवम्बर 2019.
रेडियल वेग को मापकर ग़ैर-सौरीय ग्रह ढूंढें जाते हैं - जब कोई अनदेखा ग्रह किसी तारे की परिक्रमा करता है तो वह तारा भी उसके गुरुत्वाकर्षक प्रभाव से हिलता है - यदि किसी तारे में लालिमा-नीलिमा का बढ़ता-घटता नियमानुसार क्रम ज्ञात हो जाए तो वह उसकी परिक्रमा करते ग्रह का संकेत होता है
**रेडियल वेग** या **त्रिज्या वेग** (radial velocity) किसी वस्तु के उस वेग को कहते हैं जो सीधा किसी दर्शक की तरफ़ या उस से उल्टी तरफ़ हो। अगर दर्शक कहीं स्थित हो और वस्तु हिल रही हो तो रेडियल वेग उस वस्तु के पूर्ण वेग का केवल वह हिस्सा है जो उस वस्तु को दर्शक के पास ला रहा है या उस से दूर ले जा रहा है। इसमें से उस वेग का भाग हटा दिया जाता है तो वस्तु को दर्शक के दाई या बाई ओर ले जा रहा हो। खगोलशास्त्र में अक्सर किसी खगोलीय वस्तु के रेडियल वेग का अनुमान स्पेक्ट्रोस्कोपी द्वारा वर्णक्रम (स्पेक्ट्रम) का अध्ययन करके लगाया जाता है। डॉप्लर प्रभाव के कारण दूर जाती वस्तुओं का वर्णक्रम में अधिक लालिमा आ जाती है जबकि पास आती वस्तुओं के वर्णक्रम में अधिक नीलिमा आ जाती है। दूरबीन द्वारा खगोलीय अध्ययन करके भी रेडियल वेग का बिना वर्णक्रम का प्रयोग करे भी अंदाज़ा लगाया जा सकता है।

इन्हें भी देखें
---------------

* विशेष चाल
* स्पेक्ट्रोस्कोपी

सन्दर्भ
-------

1. ↑  Encyclopedia of the Solar System Archived 2014-07-12 at the Wayback Machine, Lucy-Ann Adams McFadden, Paul Robert Weissman, Torrence V. Johnson, pp. 888, Academic Press, 2006, ISBN 978-0-12-088589-3, *... Astronomers using the radial velocity technique measure the line of sight component of the space velocity vector of a star (hence the term "radial," i.e. the velocity component along the radius between observer and target) ...*